1986L0297 — ET — 30.10.1997 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 26. mai 1986, põllu- või metsamajanduslike ratastraktorite jõusiirdevõlle ja nende kaitseseadiseid käsitlevate liikmesriikide õigusaktide ühtlustamise kohta (86/297/EMÜ) (EÜT L 186, 8.7.1986, p.19)

Muudetud:









▼B

NÕUKOGU DIREKTIIV,

26. mai 1986,

põllu- või metsamajanduslike ratastraktorite jõusiirdevõlle ja nende kaitseseadiseid käsitlevate liikmesriikide õigusaktide ühtlustamise kohta

(86/297/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: tehnilised nõuded, millele põllu- või metsamajanduslikud ratastraktorid peavad siseriiklike õigusaktide kohaselt vastama, on muu hulgas seotud jõusiirdevõllide ja nende kaitseseadistega; kõnealused nõuded erinevad liikmesriigiti; seepärast on vajalik, et kõik liikmesriigid võtaksid lisaks olemasolevatele eeskirjadele või nende asemel vastu samad nõuded, eelkõige selleks, et oleks võimalik kohaldada iga traktoritüübi suhtes EMÜ tüübikinnitusmenetlust, mis kehtestati nõukogu 4. märtsi 1974. aasta direktiiviga 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, ( 4 ) viimati muudetud Hispaania ja Portugali ühinemisaktiga; nõukogu 29. juuni 1978. aasta resolutsiooniga Euroopa ühenduste tööohutust ja -tervishoidu käsitleva tegevusprogrammi kohta ( 5 ) nähakse ette õnnetuste vältimise põhimõtete kohaldamine masinate ja seadmete, sealhulgas põllumajandusmasinate ja -seadmete kavandamisel ja valmistamisel; jõusiirdevõlle ja nende kaitseseadiseid käsitlevad eeskirjad mõjutavad ohutust; põllu- või metsamajanduslikke ratastraktoreid käsitlevate siseriiklike õigusaktide ühtlustamine eeldab iga liikmesriigi territooriumil ühiste nõuete kohaselt tehtud ülevaatuste vastastikust tunnustamist, ON VASTU VÕTNUD KÄESOLEVA DIREKTIIVI:







Artikkel 1

1. “Põllu- või metsamajanduslik traktor” on rataste või roomikutega varustatud mis tahes mootorsõiduk, millel on vähemalt kaks telge ja mille tähtsaim omadus on veojõud ning mis on mõeldud teatavate põllu- või metsamajanduses kasutatavate tööriistade, masinate või haagiste vedamiseks, lükkamiseks, kandmiseks või käitamiseks. See võib olla varustatud koorma või reisijate vedamiseks.

2. Käesolevat direktiivi kohaldatakse üksnes selliste lõikes 1 määratletud traktorite suhtes, millel on õhkrehvid ja vähemalt kaks telge ja mille suurim valmistajakiirus on 6– ►M1 40 km/h ◄ .

Artikkel 2

Ükski liikmesriik ei tohi keelduda traktorile EMÜ või siseriikliku tüübikinnituse andmisest ega keelata selle müüki, registreerimist, kasutuselevõtmist või kasutamist jõusiirdevõllide ja nende kaitseseadistega seotud põhjustel, kui need vastavad I lisas sätestatud nõuetele.

Artikkel 3

Käesolev direktiiv ei mõjuta liikmesriikide õigust asutamislepingut nõuetekohaselt järgides kehtestada nõudeid, mida nad peavad vajalikuks, et tagada töötajate kaitstus kõnealuste traktorite kasutamisel, tingimusel et see ei eelda jõusiirdevõllide ja nende kaitseseadiste muutmist selliseks, et need ei vasta käesolevas direktiivis piiritletud nõuetele.

Artikkel 4

Mis tahes muudatused, mis on vajalikud I lisas esitatud nõuete ja II lisas oleva EMÜ tüübikinnitustunnistuse näidislisa kohandamiseks tehnika arenguga, võetakse vastu direktiivi 74/150/EMÜ artiklis 13 sätestatud korras.

Artikkel 5

1. Liikmesriigid võtavad käesoleva direktiivi täitmiseks vajalikud õigus- ja haldusnormid vastu 18 kuu jooksul selle teatavakstegemisest. Liikmesriigid teatavad neist viivitamata komisjonile. I lisa punkti 5.2 nõudeid kohaldatakse siiski alles 1. oktoobrist 1995.

2. Liikmesriigid tagavad, et käesoleva direktiiviga korraldatavas valdkonnas nende vastuvõetud siseriiklike põhiliste õigusnormide tekst edastatakse komisjonile.

Artikkel 6

Käesolev direktiiv on adresseeritud liikmesriikidele.









I LISA

MÄÄRATLUS JA KOHALDAMISALA, EMÜ TÜÜBIKINNITUSE TAOTLEMINE, EMÜ TÜÜBIKINNITUS, JÕUSIIRDEVÕLLIDE TÜÜBID NING JÕUSIIRDEVÕLLIDE JA NENDE KAITSEPIIRETE EHITUST JA PAIGUTUST KÄSITLEVAD NÕUDED

1. MÄÄRATLUS JA REGULEERIMISALA

1.1. “Jõusiirdevõll” on traktori veovõlli väljaulatuv osa, mis kannab liikumise üle masinale.

1.2. Käesolevat direktiivi kohaldatakse üksnes punktis 1.1 määratletud jõusiirdevõllide suhtes, mis paiknevad traktori tagaosas. Punkti 5.2 kohaldatakse siiski üksnes traktorite suhtes, mille vähim muutmatu või muudetav rööbe ühel veoteljel on vähemal 1 150 mm.

2. EMÜ TÜÜBIKINNITUSE TAOTLEMINE

2.1. Traktori valmistaja või tema volitatud esindaja peab esitama traktoritüübi kinnitamise taotluse jõusiirdevõlli ja selle kaitseseadiste osas.

2.2. Sellele tuleb kolmes eksemplaris lisada sobivas mõõtkavas olevad ja piisavalt üksikasjalikud joonised traktori nendest osadest, mida käesoleva direktiivi nõuded käsitlevad.

2.3. Kinnitatavat tüüpi esindav traktor või traktori see osa või need osad, mida peetakse käesoleva direktiiviga nõutavate katsete tegemiseks hädavajalikuks, tuleb esitada tüübikinnituskatsete tegemise eest vastutavale tehnilisele teenistusele.

3. EMÜ TÜÜBIKINNITUS

3.1. EMÜ tüübikinnitustunnistusele tuleb lisada II lisas oleva näidise kohane tõend iga kinnituse andmise või sellest keeldumise kohta.

4. JÕUSIIRDEVÕLLIDE TÜÜBID

4.1. Jõusiirdevõllide tunnused peavad olema kooskõlas mõne 1. tabelis kirjeldatud tüübiga:



1. TABEL Jõusiirdevõllide tüüpide tunnused Tüüp Nimiläbimõõt (mm) Soonte/hammaste arv Jõusiirdevõlli nimipöörlemiskiirus (p/min) (1) 1 35 6 sirget soont 540 ja/või 1 000 2 35 21 Evolventprofiiliga peenhammast 3 45 20 (1) Välja arvatud jõusiirdevõllid, mille pöörlemiskiirus on seotud traktori sõidukiirusega.

4.2. Jõusiirdevõlli pöörlemiskiirust peab olema võimalik säilitada sobival viisil.

4.3. Kui mootori pöörlemiskiiruse ja jõusiirdevõlli pöörlemiskiiruse vahelisi suhtarve on ette nähtud mitu, peab igasugune suhtarvu muutus olema täheldatav. Lisaks sellele tuleb kavandamisel ette näha eriseadis, mis tagab, et suhtarv ei saa juhuslikult muutuda, pidades eeskätt silmas pöörlemiskiiruse suurenemist. See ohutusseadis peab toimima iga kord, kui jõusiirdevõll rakendub.

4.4. Valitud jõusiirdevõlli pöörlemiskiirus peab olema igal ajal selgelt nähtav.

5. EHITUST JA PAIGUTUST KÄSITLEVAD NÕUDED

5.1. Tagumise jõusiirdevõlli pöörlemissuund

Päripäeva, kui jõusiirdevõlli vaadatakse traktori sõidusuunas.

5.2. Liikumisruum jõusiirdevõlli ümber

Jõusiirdevõlli ümbritsev liikumisruum peab olema 1. joonise ja 2. tabelis esitatud mõõtmete kohane.

1. joonis

Liikumisruum jõusiirdevõlli ümber







2. TABEL Liikumisruumi mõõtmed Tüüp A vähim B suurim C suurim F vähim G vähim I vähim R ringi suurim raadius α vähim 1 76 80 60 120 240 280 76 55° 2 3 89 100 65 145 290 295 89 51°

5.3. Jõusiirdevõllide kaitseseadised

5.3.1. Kaitseseadised

5.3.1.1. Jõusiirdevõll peab olema kaitstud traktorile paigaldatud piirdega, mis katab vähemalt jõusiirdevõlli ülaosa ja kahte külge, nagu näidatud 2. joonisel, või muul viisil, mis tagab samasuguse ohutustaseme, nagu näiteks jõusiirdevõlli paiknemine pesas, mis asub traktoris endas või mille moodustab eraldi osa (veokonksu kinnitus, haakeseadise kate jne).

5.3.1.2. Kaitsepiirde mõõtmed on sätestatud jõusiirdevõlli tüübist sõltuvalt 3. tabelis.

5.3.1.3. Traktoriga peab kaasas olema ka mittepöörlev kaitseseadis, mis katab jõusiirdevõlli täielikult ajal, mil seda ei kasutata.

5.3.2. Kaitsepiirete karakteristikud

5.3.2.1. Kaitsepiire peab olema kavandatud nii, et see ei raskendaks (või hõlbustaks) traktori kasutamist ja hooldamist. Traktorit peab olema võimalik hooldada kaitsepiiret eemaldamata.

5.3.2.2. Kasutatavad materjalid peavad olema ilmastikukindlad, säilitama külmas oma mehaanilised omadused ja olema piisavalt tugevad.

5.3.2.3. Kaitsepiiretel ei tohi olla tippe ega teravaid servi; nendes ei tohi olla avasid, mille läbimõõt või küljepikkus ületab 8 mm, välja arvatud need, mis on vajalikud universaalliigendiga veovõlli kaitseseadise keti kinnitamiseks, ja need peavad suutma kanda raskust 120 daN, välja arvatud juhul, kui need on kavandatud nii, et neid ei saa kasutada astmena.

2. joonis

1., 2. ja 3. tüübi jõusiirdevõllide kaitsepiire







3. TABEL Jõusiirdevõlli kaitsepiirde mõõtmed Tüüp Kaitsepiirde mõõtmed (1) (mm) a b ± 5 c ± 5 d ± 5 1 70 125 85 285 2 70 125 85 285 3 80 150 100 300 (1) Traktorite puhul, millel on kaks tagumist jõusiirdevõlli, võib mõõtmeid b ja/või d muuta, et säiliks samaväärne liikumisruum võllide ja kaitsepiirete vahel.









II LISA

NÄIDIS